
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"  "

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Pieņemt zināšanai, ka, lai ar valsts drošību  saistītā prioritārā pasākuma “Speciālo ugunsdzēsības un glābšanas transportlīdzekļu iegāde” ietvaros iegādātos 152  ugunsdzēsības autocisternas,  Iekšlietu ministrijai (Valsts ugunsdzēsības un glābšanas dienestam) nepieciešams finansējums 2023.gadā avansa maksājumam 23 070 823 euro apmērā un 2024.gadā gala norēķiniem 46 790 488 euro apmērā.
· 4. Lai nodrošinātu finansējumu gala norēķiniem 2024. gadā par 152 ugunsdzēsības autocisternu iegādi, atbalstīt Iekšlietu ministrijas priekšlikumu samazināt budžeta resora “74.Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem"  2024.gadam plānoto finansējumu par 46 790 488 euro un palielināt finansējumu Iekšlietu ministrijas budžeta programmā 07.00.00 “Ugunsdrošība, glābšana un civilā aizsardzība” par 46 790 488 euro.
· 5. Iekšlietu ministrijai likumprojekta “Par valsts budžetu 2024. gadam un budžeta ietvaru 2024., 2025. un 2026 gadam” sagatavošanas procesā iesniegt Finanšu ministrijā priekšlikumu atbilstoši šā protokollēmuma 4.punktā noteiktajam.
· 6. Lai nodrošinātu 152 ugunsdzēsības autocisternu iegādi, atļaut Iekšlietu ministrijai (Valsts ugunsdzēsības un glābšanas dienestam) uzņemties ilgtermiņa saistības 2023.gadā ne vairāk kā 23 070 823 euro apmērā un 2024.gadā ne vairāk kā 46 790 488 euro apmērā.

